గిల్మోర్ గర్ల్స్
గిల్మోర్ గర్ల్స్" అనేది ఆమే షెర్మాన్-పాలాడినో" చే రూపొందించబడిన, లౌరెన్ గ్రాహమ్ మరియు అలెక్సీస్ బ్లెడెల్‌లు నటించిన ఒక అమెరికన్ హాస్య నాటక సిరీస్. ఈ సిరీస్ 2000 అక్టోబరు 5న ది WBలో ప్రారంభమైంది మరియు ఇది ది CWలో ప్రసారం చేయబడిన దాని ఏడవ సీజన్‌లో 2007 మే 25న ముగిసింది. "
టైమ్" మ్యాగజైన్ దాని సర్వకాల అగ్ర 100 టెలివిజన్ కార్యక్రమాల జాబితాలో "గిల్మోర్ గర్ల్స్‌"ను చేర్చింది. ఈ కార్యక్రమానికి "ఎంటర్‌టైన్‌మెంట్ వీక్లీ" "కొత్త TV క్లాసిక్స్" జాబితాలో #32 స్థానాన్ని కల్పించింది. ఈ కార్యక్రమం ముగింపులేకుండా కొనసాగే వాక్యాలతో దాని వేగవంతమైన డైలాగులకు ప్రాచుర్యం పొందింది. ఈ కార్యక్రమంలోని కథ హార్ట్‌ఫోర్డ్ నుండి సుమారు 30 నిమిషాల ప్రయాణ దూరంలో పలు చిత్రమైన పాత్రలతో ఉన్న ఒక సువ్యవస్థీకృత చిన్న నగరంలో, కనెక్ట్‌కట్‌, స్టార్స్ హాలో ఊహాజనిత పట్టణంలోని ఒక తల్లి లోరెలాయి విక్టోరియా గిల్మోర్ (గ్రహమ్) మరియు ఆమె కూమార్తె లోరెలాయి "రోరే" లైగ్ గిల్మోర్ (బ్లెడెల్)లు చుట్టూ తిరుగుతుంది. ఈ సిరీస్‌లో కుటుంబం, స్నేహం, తరాల మధ్య తేడాలు మరియు సామాజిక తరగతుల వంటి అంశాలు గురించి ప్రస్తావించబడ్డాయి. "గిల్మోర్ గర్ల్స్" కార్యక్రమంలో తరచుగా ప్రజాదరణ పొందే సంస్కృతి మరియు రాజకీయ ప్రాధాన్యతలు మరియు లారోలాయి యొక్క ధనవంతులైన "అగ్ర కుల" తల్లిదండ్రులతో తన క్లిష్టమైన సంబంధాన్ని మరింత స్పష్టంగా వ్యక్తంచేసే సామాజిక వ్యాఖ్యానాలు ఉన్నాయి.
ప్రేమం (మలయాళం)
2005 నాటికి జార్జి బృందం ఒక డిగ్రీ కళాశాలలో బీ ఎస్ సీ కంప్యూటర్ సైన్స్ విద్యార్థులు. అది వరకు మీసాలు, గడ్డం లేని జార్జి బృందం, వాటిని పూర్తిగా పెంచి కనబడతారు. కాలేజీ గొడవల్లో ప్రత్యర్థి మైఖేల్ జాక్సన్ పాట బీట్ ఇట్కు స్టేజీ మీద నృత్యం చేస్తుండగా అదే స్టేజీ క్రింద బాంబుని వెలిగించి చోద్యం చూడటానికి బయటికి వచ్చే జార్జి బృందంతో రెండవ భాగం మొదలవుతుంది. బాంబు పేలుడు తర్వాత జరిగిన గలాటాలో ప్రత్యర్థుల బృందాన్ని చిత్తుచిత్తుగా కొట్టిన జార్జి బృందం, రెండు నెలల సస్పెన్షన్ కు గురౌతుంది. సస్పెన్షన్ కాలం పూర్తవగానే కాలేజీకి తిరిగి వచ్చిన జార్జి బృందంలో అల్లరి ఏ మాత్రం తగ్గదు. ర్యాగింగ్ మొదలు పెడతారు. అయితే గెస్ట్ లెక్చరర్ గా, తమిళనాడు నుండి వచ్చిన మలర్ మిస్ (సాయి పల్లవి) ని కూడా విద్యార్థినే అనుకుని ర్యాగింగ్ చేయబోయి, తాను అధ్యాపకురాలని తెలుసుకుని నాలుక కరచుకుంటారు. తరగతి గదిలోకి మద్యం సేవించి మరీ వచ్చిన జార్జి బృందాన్ని అమ్మాయిలు ఓరచూపులు చూడగా, అబ్బాయిలు మాత్రం జార్జి బృందానికి భయపడుతూ ఉంటారు. మద్యం సేవించి ఉన్నారని తెలుసుకొన్న మలర్ మిస్ జార్జి బృందాన్ని తరగతి గది నుండి బయటికి వెళ్ళమని ఆజ్ఞాపిస్తుంది. వెళ్ళే ముందు జార్జి మాత్రం, "Please don't think that I am saying this because I am drunk, but you look so very beautiful. Very...beautiful" అంటాడు. మలర్ మిస్, జార్జిల మధ్య అనుబంధం పెరుగుతుంది. కానీ మలర్ మిస్ ను విమల్ సర్ ఇష్టపడుతూ ఉంటాడు. మలర్ మిస్, జార్జి ల మధ్య ప్రేమ గురించి తెలియక, విమల్ సర్, జార్జినే తన ప్రేమ రాయబారిగా ఎంచుకోవటం కొన్ని హాస్యాస్పద సన్నివేశాలకు దారి తీస్తుంది. తర్వాత జరిగే కళాశాల ఉత్సవాలలో నాట్యం చేయాలనే ఉద్దేశంతో జార్జి బృందం నృత్యంలో శిక్షకుల కోసం అన్వేషిస్తూ ఉంటారు. కానీ ఒకరిద్దరు శిక్షకుల ప్రవర్తన వారికి రుచించదు. ఇంతలో మలర్ మిస్ తాను వారికి శిక్షకురాలుగా ఉండటానికి అంగీకరిస్తుంది. జార్జి తాము వేయబోయేది శాస్త్రీయ నృత్యం కాదని తెలుపుతాడు. మలర్ మిస్ తను చెప్పేది కూడా బ్రేక్ డ్యాన్స్ గురించేనని తెలుపుతుంది. జార్జి బృందం సంశయంతోనే అంగీకరిస్తుంది. అయితే మలర్ మిస్ వేసే మొట్టమొదటి స్టెప్ కే జార్జి బృందం నిశ్చేష్టులౌతారు. "కొద్దిగా నిదానంగా వేసి చూపుతారా?" అని జార్జి అడుగగా, దానికి మలర్ మిస్ అంగీకరిస్తుంది. జార్జి బృందానికి మెల్లగా నాట్యంలో ప్రావీణ్యతను తీసుకువస్తుంది మలర్ మిస్. ఒక తమిళ పాటకు చేసిన జార్జి బృందం నాట్యం తమ ప్రత్యర్థులను సైతం మెప్పిస్తుంది. విమల్ సర్, కాలేజీ ఉత్సవానికి ప్రేమికుడు చిత్రంలో ఓ చెలియా, నా ప్రియ సఖియా అనే గీతాన్ని ఆలాపించటానికి ఎంచుకొంటాడు. అతడు గాత్రం మొదలు పెట్టగనే జార్జి మిత్రుడొకడు మైక్ కున్న వైరును లాగేయటం, అది విమల్ సర్ కాలికి చుట్టుకుపోయి, అతను క్రిందపడి గాయపడటం జరుగుతాయి. ఒక రోజు మలర్ మిస్ జార్జికి ఫోన్ చేసి, తాను గుడికి వెళ్ళబోతోందని, తనకు మల్లెపువ్వులు అంటే చాలా ఇష్టమని, కొని తీసుకురమ్మని చెబుతుంది. గుడిలో పూజ ముగించుకువచ్చిన మలర్ మిస్ కు జార్జి మల్లెపూలు ఇవ్వగా, అతని నుదుట ఆమె కుంకుమ పెట్టేసి నవ్వుకొంటూ వెళ్ళిపోతుంది. (జార్జి పట్ల తనుకున్న ప్రేమను, మలర్ మిస్ ఆ విధంగా వ్యక్తపరుస్తుంది.) మలర్ మిస్ కోసం ఊరి నుండి తన బావ వెదుక్కొంటూ కాలేజీకి రావటంతో విశ్రాంతి ప్రకటించబడుతుంది.